****

**แถลงการณ์สถาบันสุขภาพเด็กแห่งชาติมหาราชินี กรมการแพทย์**

**เรื่อง ผู้ป่วยเด็กหญิง 14 ปี เกิดเหตุเพลิงไหม้รถโดยสารทัศนศึกษา**

สืบเนื่องจากผู้ป่วยเด็กหญิงไทย อายุ 14 ปี ได้รับบาดเจ็บจากเหตุการณ์รถบัสทัศนศึกษาของเด็กนักเรียนโรงเรียนวัดเขาพระยาสังฆาราม จังหวัดอุทัยธานี เกิดเพลิงไหม้บนถนนวิภาวดีรังสิตขาเข้า เมื่อวันที่  
1 ตุลาคม 2567 และเข้ารับการรักษาที่สถาบันสุขภาพเด็กแห่งชาติมหาราชินี กรมการแพทย์นั้น

จากการตรวจรักษา โดยรวมอาการทั่วไปดีขึ้น ไม่มีไข้ รับประทานอาหารได้ บาดแผลไฟไหม้บริเวณแขนทั้งสองข้างคงที่ ไม่พบการติดเชื้อ ส่วนบริเวณอื่นบาดแผลดีขึ้นมาก ทางทีมเวชศาสตร์ฟื้นฟู ได้เริ่มกิจกรรมฟื้นฟูสภาพร่างกายของผู้ป่วย เพื่อป้องกันภาวะแทรกซ้อนซึ่งโดยรวมผู้ป่วยสามารถช่วยเหลือตนเองได้ดี   
ทั้งนี้ยังต้องดูแลติดตามอย่างต่อเนื่อง

จากผลการประเมินทางด้านจิตใจ พบว่าผู้ป่วยสามารถนอนหลับได้ดีขึ้น ระหว่างวันสามารถ  
ทำกิจกรรมเพื่อผ่อนคลายและจัดการอารมณ์ได้ดี แต่ยังต้องประเมินด้านจิตใจของผู้ป่วย และญาติอย่างต่อเนื่อง และติดตามอาการเป็นระยะต่อไป

ขอขอบพระคุณทุกท่านในความห่วงใยสุขภาพอาการของเด็ก ทางทีมแพทย์และพยาบาลของสถาบันสุขภาพเด็กแห่งชาติมหาราชินี กรมการแพทย์ จะให้การดูแลรักษาเด็กต่อเนื่องต่อไป

4 ตุลาคม 2567

เวลา 09.00 น.